stanford-oval/wikipedia huggingface dataset:
אתיקה בעסקים
אתיקה מקצועית

אתיקה מקצועית מקובלת במקצועות שונים. ארגונים ומקצועות בהם נפוצים מאוד קודים אתיים, הם ארגוני מורים, ארגוני מנהלים, ארגונים למקצועות חינוך, ארגונים לאנשי מקצועה בתחום רפואה וטיפול. אנשי חינוך וטיפול מחויבים לאמץ קודים אתיים בהוראה וטיפול
גם בעולם המשפט מצינו כללים בדבר האתיקה, כך למשל כפופים עורכי הדין ונוטריונים לכללים הקבועים בחוק, שעיקרם שמירה על כבוד המקצוע, נאמנות ללקוחותיו, איסור פרסום, איסור שידול לקבלת עבודה, שמירת סודיות מקצועית, ניהול ארכיון לשמירת מסמכים, טיפול בהם ועיון בהם, ומגבלות נוספות. הנוטריון כפוף לשיפוט משמעתי של בית הדין המשמעתי המחוזי של לשכת עורכי הדין, המוסמך אף לשלול את רישיונו אם ביצע עבירה חמורה על כללי האתיקה של הנוטריון. לנוטריון אסור לעבוד בשותפות עם מי שאיננו נוטריון, או לחלוק עם אדם אחר בשכר שקיבל, למעט עם נוטריון, אלמנתו של נוטריון שותף או ילדיו הקטינים של נוטריון שותף שניפטר. בישראל קיימת שותפות אחת של נוטריון המשתף פעולה עם שותפים נוטריונים רבים אחרים, דוברי שפות שונות, בביצוע תרגום נוטריוני.
התועלת הכלכלית באימוץ קוד אתי

התנהגות אתית מסייעת בפתרון קונפליקטים בתוך הארגון ומחוצה לו, ואף להבטיח שהחברה ועובדיה מצייתים לחוק ופועלים באופן חוקי כמו כן בצורה שלא תפגע בעסק, בחברה האנושית או בכלכלה.
קוד אתי לארגון

קוד אתי הוא מסמך המציג את החובות (המוסריות והאחרות) המוטלות על בעלי מקצוע או על ארגונים, עסקיים או ציבוריים. יש המכנים אותו "תעודת הזהות הערכית" של המקצוע או של הארגון.
לקודים אתיים רבים מבנה טיפוסי:
פסקה המגדירה זהות (של עיסוק או של ארגון).
פסקה המגדירה מטרות, או יעדים מרכזיים.
רשימת ערכים שלאורם תתממשנה מטרות היסוד והזהות.
ניסוחו של קוד אתי עבור ארגון מבטא את הצורך בשפה אחודה של כל חבריו. דבר זה נכון במיוחד בקהילות עובדים גדולות הנעדרות 'תפיסת טוב משותפת טבעית', כמו זאת הקיימת במבנים חברתיים אורגניים, כדוגמת המשפחה. היחסים בין העובדים השונים בארגונים ובעסקים מוגדרים באופן פורמלי, ונעדרים את האפיון הרגשי הקיים ביחסים במשפחה, או בקהילות קטנות, כמו בפוליס היוונית. מאפיינים אלה חושפים את הארגון כמכניזם מודרני שכדי להפעילו ביעילות יש להגדיר עבורו במפורש, דרך הקוד, את זהותו, את מטרותיו, ואת הערכים שלאורם יפעל לממש אותן. גיבושה של זהות ארגונית (או תאגידית) היא צעד חשוב לקראת עיצובה של תפישת טוב משותפת לכלל הארגון. על מנת שהקוד האתי בארגון יחלחל ויהפוך לחלק בלתי נפרד של התרבות הארגונית, יש צורך ליצור מעגלי שיתוף והסכמה רחבים ככל האפשר, זאת על מנת להפוך את עובדי הארגון לשותפים אמיתיים בעיצובו ובשמירה עליו.
הטמעת אתיקה בארגון משמעותה יישום הקוד האתי ועקרונותיו על ידי המנהלים והעובדים בחברה.
שקיפות ודיווח

שקיפות עסקית מתארת התנהלות של ארגון בצורה כזו המאפשרת גישה למאגרי מידע של הארגון, כגון: התנהלות פיננסית, פרוטוקולים, סטטיסטיקות, תקנות וחוקים, מזכרים, ישיבות פתוחות ודרכי פעולה.
השקיפות יכולה להתבטא בעוצמות שונות, למשל ייתכן שרק לחברי/עובדי הארגון תהיה גישה לכל או לחלק ממאגרי המידע, וייתכן שגם לאנשים מחוץ לארגון תהיה גישה לכל או לחלק מהמידע. כמו כן משך הזמן שבו מידע נשאר מפורסם יכול להישתנות.
השימוש במילה שקיפות מתקשר בדרך כלל לפתיחות, ללקיחת אחריות, לתקשורתיות, לביקורת עצמית ולחוק חופש המידע.
לשקיפות תפקיד חשוב לאתיקה של הארגון, שקיפות משחררת ארגון מחשדות להתנהלות לא כשרה.
לדוגמה, ישנן הרבה עמותות רשומות אשר מפרסמות את הדו"חות הפיננסיים שלהן על מנת להגביר את אמון התורמים להן. השקיפות מאפשרת ליותר אנשים להיחשף להתנהלות הארגון ובכך היא מאפשרת יותר ביקורת בונה.
מניעת שחיתות

השחיתות פוגעת בכלכלה ואף מהווה עבירה פלילית על פי דיני העונשין.
(ראו גם עבירות של שוחד וקבלת דבר במירמה)
הדבר מעכב את הכלכלה, פוגע ברווחה הכלכלית של האזרחים, מבריח משקיעים, מייקר פעילות עסקית, ומערער את אמון בציבור בשלטון וסקטור העסקי.
ארגונים בינלאומיים כמו ה-OECD וה-Global Compact UN פועלים נגד השחיתות.
קוד אתי למקצוע

מקובל לראות בניסוח קוד אתי לעיסוק מהלך התורם להפיכתו למקצוע של ממש. בעלי מקצוע לוקחים על עצמם לספק שירותים חברתיים שונים, וקושרים עצמם לשליחות חברתית מסוימת: לטפל בסבל גופני או נפשי ולהביא לו מזור (רופאים, פסיכולוגים), לייצג אזרחים בפני רשויות החוק (עורכי דין), לתכנן את המרחב הציבורי הפיסי ואת המבנים שבו (ארכיטקטים), ולהפיץ את האמת למרות קיומם של קשיים (עיתונאים). בצעד זה מוענקת זהות מובחנת למקצוע וממנה נגזרות חובות שונות על העוסקים בו, כמו זאת המבטיחה את החיסיון על המידע שלקוח מעביר לעורך הדין שלו או מטופל למטפל בו.
המודעות לאתיקה בעסקים בישראל

על פי ארגון מעלה המודעות לאתיקה בעסקים בישראל נמוכה יחסית לעולם, מעט חברות במשק הישראלי מחזיקות קוד אתי, בעיקר החברות הגדולות כגון בנקים, חברת טבע וחברת רפא"ל.
המודעות לאתיקה בעסקים והטמעת קוד אתי אצל עסקים קטנים נמוכה מאוד עד לא קיימת.
ראו גם

רוח צה"ל - הקוד האתי של צה"ל
אתיקה רפואית
כלכלה
מנהל עסקים
קפיטליזם
אינדיבידואליזם
אתיקה משפטית
מוסר עבודה
משפט פלילי
דיני עבודה
משפט מסחרי
יחסי מרות
חוק העונשין
אמינות
יושרה
כנות
מוסר
גניבת דעת
תרמית
רשלנות
הונאה
מוסר עבודה
מניפולציה
שקר
דיני חוזים
עוולת רשלנות
לקריאה נוספת

רוברט אלבין, כרוניקה של דלדול התבונה: אתיקה בפרקטיקה העיתונאית, הקיבוץ המאוחד, 2004
אבי קיי (מחבר המהדורה העברית ועורך), אתיקה בעסקים: הלכה למעשה, המרכז לערכים בעסקים, המרכז לאתיקה בירושלים, 2009
אביבה גבע, מוסר ועסקים: מקבילים נפגשים, הוצאת המרכז לאתיקה בירושלים והקיבוץ המאוחד, 2011
אסא כשר, עוד על אתיקה ישראלית - ברפואה, בחינוך, בעסקים ובתחומים נוספים, כתר ספרים, 2023, שער שישי - אתיקה ועסקים, עמ' 337–435.
הערות שוליים

↑  חוק ניירות ערך, התשכ"ח-1968
↑  הסתדרות הפסיכולוגים בישראל, אתיקה
↑  ארגון מעלה http://maala.org.il/ - "מנהיגים אחריות חברתית של עסקים"
| --- | --- |
בקרת זהויות :  NLI: 987007292515505171  GND: 4066439-9  LCCN: sh85018297  NDL: 00565322  NKC: ph115761
I Believe I Can Fly

| --- | --- |

 סינגל בביצוע אר. קלי
 מתוך האלבום R.
 יצא לאור:  26 בנובמבר 1996
 פורמט:  תקליטור, קלטת שמע 
 סוגה:  R&B עכשווי • מוזיקת נשמה • מוזיקת גוספל
 שפה:  אנגלית 
 אורך:  5:20 (גרסת האלבום), 4:42 (גרסת הרדיו)
 חברת תקליטים:  ג'ייב רקורדס • אטלנטיק רקורדס
 כתיבה:  אר. קלי
 לחן:  אר. קלי 
 הפקה:  אר. קלי
 
"I Believe I Can Fly" (בתרגום חופשי לעברית: "אני מאמין שאני יכול לעוף" או "יום אחד עוד אעוף") הוא שיר שנכתב, הופק ובוצע על ידי הזמר אר. קלי כפסקול הסרט ספייס ג'אם משנת 1996. הוא יצא במקור ב-26 בנובמבר 1996, ולאחר מכן נכלל באלבומו של אר. קלי "R." משנת 1998. בתחילת 1997, "I Believe I Can Fly" הגיע למקום השני במצעד הבילבורד הוט 100. הוא גם הגיע למקום הראשון במצעד שירי ה-R&B/היפ-הופ ונשאר שם במשך שישה שבועות לא רצופים. מבחינה בינלאומית, "I Believe I Can Fly" עמד בראש המצעדים בשמונה מדינות, כולל אירלנד, הולנד, ניו זילנד ובריטניה. השיר קיבל חמש מועמדויות בטקס פרסי הגראמי ה-40, זכה בפרס גראמי לביצוע ה-R&B הווקאלי הטוב ביותר - גבר, פרס גראמי לשיר ה-R&B הטוב ביותר, ובפרס השיר הטוב ביותר שנכתב עבור מדיה חזותית, בעוד שהפסיד את פרס גראמי לשיר השנה ואת פרס גראמי להקלטת השנה. השיר דורג במקום ה-406 ברשימת 500 השירים הגדולים בכל הזמנים (רולינג סטון) בשנת 2004. השיר בוים בידי אר. קלי ביחד עם הייפ וויליאמס ועוצב על ידי האמן החזותי והמעצב רון נורסוורת'י.
רקע והלחנה

בראיון ל-The Boombox ב-2013, נשאל אר. קלי על התהליך היצירתי מאחורי השיר: "כשפגשתי את מייקל ג'ורדן על מגרש כדורסל במועדון אתלטיקה - שיחקנו ביחד בשיקגו - הוא בא אליי ושאל אותי אם ארצה לעשות שיר לסרט הקרוב שלו." אמר קלי. "אמרתי כן ברור. אפילו לא שאלתי מה זה. [בסופו של דבר] הוא הודיע לי מה זה, הלכנו להקרנה לראות את זה ואז בסופו של דבר הגעתי ל'I Believe I Can Fly'. ידעתי מהמנגינה הראשונה שזה יהיה השיר שעתיד להוציא אותי מהR&B לז'אנר אחר של מוזיקה."
קליטה ביקורתית

כתב מהAssociated Press תיאר את השיר כ"הדור ובסגנון מוזיקת גוספל", וציין כי "לשמוע את קולו הרועם של ר. קלי מגיע לקרשנדו כשהוא מגובה במקהלה הוא ביצוע מלהיב שיזכה להשמעות חוזרות רבות." לארי פליק מהבילבורד כתב כי השיר "מעורר השראה בצורה גבוהה" ו"מגלם את הלך הרוח של שני כוכבי העל [מייקל ג'ורדן ור. קלי]". הוא הוסיף, "אם אני יכול לחלום את זה, אני יכול להשיג את זה." מוטיבציה נהדרת לילדים שינהרו למסך הכסף עבור ג'ורדן." כתב מהעיתון שיקגו סאן-טיימס ראה בשיר כ"המנון חמים". רוס סקארנו מהComplex Networks אמר "תאהבו את זה או לא, שירו של אר. קלי I Beleive I Can Fly עובד בזכותו של קלי. אין עוד זמר חי עם אותו שילוב של יכולת, שכנוע כן ושדים אישיים - שדים שקלי מאמין שהוא צריך את תמיכת המאזין כדי להילחם בהם". הוא הוסיף כי הזמר "קורא למיתרים ולמקהלה ולכל פיסת כוח זמין בריאותיו ומיתרי הקול שלו כדי להתעלות מעל המאבק הרחב המתואר במילים." העיתונאי דייוויד בראון מהמגזין אנטרטיינמנט ויקלי סבר כי "המילים ה'לך על זה' והתזמור המליצי נראה כי נכתבו מתוך מחשבה על מחזמר עתידי של חברת וולט דיסני. טום יואינג מה"Freaky Trigger" העיר כי "הכוח האותנטי של I Beleive I Can Fly הוא בהיותו שיר גאולה". העיתון הבריטי Lennox Herald בחר בשיר כ"גולת הכותרת ללא ספק" של האלבום Space Jam. תסה מוג'י מהמגזין הפאן-אירופאי מוזיקה & מדיה תיארה את השיר כ"בלדה דרמטית".
מגזין המיוזיק ויק דירג את השיר ב-3 מתוך 5, וקרא לו "גוספל מחבק - בלדה עם גוון". הם הוסיפו "להיט עצום בארצות הברית אמור להידלק כאן".
מבקר מהשבועון פיפל תייג את השיר "שמאלצי אבל רב עוצמה". ה"Sunday Mirror" דירג את השיר בחמש מתוך עשר, כשכתבו " אר. קלי שר I believe I can soar' אבל אני מניח שאנחנו צריכים להיות אסירי תודה על כך שהוא הוציא שיר ראוי פעם אחת במקום גרסאות כיסוי הראפ האיומות האלה שסותמות את המצעדים בימינו. זה נלקח מהסרט Space Jam ואם קניתם את הסינגל האחרון של טוני ברקסטון ואהבתם את הסרט שומר הראש אז אתם תקנו את זה בוודאות. אני מאמין שהשיר יעוף לראש המצעדים למרות שכואב לי להגיד את זה." ג'יימס אל. בראון מה"USC Today" העריך את השיר כ"בלדה איטית ארוכה".
השפעה ומורשת

בשנת 2004, דירגו הרולינג סטון את השיר במקום ה-406 ברשימת 500 השירים הגדולים בכל הזמנים (רולינג סטון). בשנת 2012, ה־Complex Networks מיקמו את השיר במקום ה-24 בדירוג של שירי ה-R&B הטובים ביותר משנות ה-90.
בסרט עידן הקרח 2 ישנה סצנה שבה מרפררים לשיר.
הקליפ

הקליפ ל"I Believe I Can Fly" בוים על ידי הייפ וויליאמס. הוא מתחיל בחווה ישנה, שבה ילד צעיר משחק עם הכדור שלו. ליד החווה שוכן שדה תירס צהוב סתווי, שבו אר. קלי מתחיל לשיר. בסצנה אחרת, מסך גדול ליד החווה מציג קטעים מתוך ספייס ג'אם, כשקלי מופיע על הקרקע. מאוחר יותר בקליפ, הזמר נמצא ביער סתווי. מאחוריו המסך שבו מוצגים קטעי הסרט. בחלק האחרון של הסרטון מנצח קלי על מקהלה גדולה באולם ספורט בליווי תזמורת. לאחר שקלי שר את הבתים האחרונים של השיר, המקהלה מוחאת כפיים כשהסרטון מסתיים.
גרסאות כיסוי

בשנת 1997, הכוכבת לשעבר של סדרת הטלוויזיה Wishbone מיקאילה ביצעה גרסת כיסוי ל-"I Believe I Can Fly" באלבומה השני "Dreams".
זמרת הפופ הבריטית לואיזה ג'ונסון ביצעה כיסוי לשיר בעונה ה-12 של The X Factor (תוכנית טלוויזיה בריטית) בתחרות הגמר.
בשנת 2003, להקת הפאנק רוק Me First and the Gimme Gimmes ביצעו כיסוי לשיר באלבומם " Take a Break".
זמר הפופ וויליאם האנג הקליט את השיר עבור אלבומו "Inspiration" משנת 2004.
סקספוניסט הג'אז מיירון מדואז גם כן ביצע גרסת כיסוי לשיר לאלבומו "Dressed to Chill".
הזמר המנוח ג'יימס אינגרם שר את השיר לאלבומו " Forever More (Love Songs, Hits & Duets)" בשנת 1999.
הזמרת פטי לבל שרה את הפזמון של השיר באלבום הלייב שלה משנת 1998 Live One Night Only כתוספת לשיר החותם שלה Over the Rainbow.
הזמרת ג'סיקה סימפסון שרה את השיר בסיבוב ההופעות שלה DreamChaser בשנת 2001.
השיר גם כוסה על ידי ג'יין מקדונלד, איירן רייד, אטה ג'יימס, יולנדה אדמס (בדואט עם ג'רלד לברט), רות בראון, ג'יימס אינגרם, רונאן קיטינג, ביאנקה ראיין, וטיילר קרטר, לשעבר מ"Woe, Is Me".
המתמודדים באמריקן איידול קתרין מקפי, אנואר רובינסון, אהרון קלי, קרטיס פינץ' ג'וניור וג'ייקוב לאסק ביצעו כולם את השיר בעונות שונות של התכנית.
זמרת הגוספל יולנדה אדמס ביצעה את השיר בקונצרט הרונלד מקדונלד ליום הילד העולמי בשנת 2003. היא ביצעה את השיר בדואט עם קני ג'י באלבומו משנת 2004 "At Last…The Duets Album"
השיר כוסה על ידי ג'רמיין פול בעונה השנייה של The Voice (ארצות הברית).
השיר כוסה על ידי טים אולסטד בעונה השלישית של The X Factor (תוכנית טלוויזיה אמריקאית).
השיר כוסה על ידי דלווין צ'ויס בעונה השישית של The Voice (ארצות הברית).
השיר כוסה בהופעה חיה על ידי פיית' נו מור בתורי הופעות רבים, בדרך כלל כדי להשתלב בשירים אחרים.
השיר כוסה בהופעה חיה על ידי אורגן הטריו של ג'יימס קארטר באלבומו "Out of Nowhere".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 24 |  |
|  איסלנד | הפלייליסט | 8 |  |
|  אירופה | אירופה הוט 100 | 1 |  |
|  ארצות הברית | בילבורד הוט 100 | 2 |  |
|  ארצות הברית | מצעד השירים העכשוויים למבוגרים | 3 |  |
|  ארצות הברית | מצעד 40 השירים למבוגרים | 21 |  |
|  ארצות הברית | מצעד סינגלי הדאנס/אלקטרוני המסחריים | 3 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד הפופ איירפליי | 9 |  |
|  ארצות הברית | מצעד השירים הקצביים | 5 |  |
|  גרמניה | GfK – טופ 100 | 3 |  |
|  דנמרק | היטליסטן | 4 |  |
|  הולנד | מצעד 40 הסינגלים ההולנדיים | 1 |  |
|  הולנד | מצעד 100 הסינגלים ההולנדיים | 2 |  |
|  הממלכה המאוחדת | מצעד הסינגלים הבריטי | 1 |  |
|  הממלכה המאוחדת | מצעדי סינגלי ואלבומי הדאנס הבריטיים | 16 |  |
|  הממלכה המאוחדת | מצעדי סינגלי ואלבומי ה-R&B הבריטיים | 1 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 1 |  |
|  סקוטלנד | מצעד הסינגלים הסקוטי | 4 |  |
|  צרפת | SNEP | 17 |  |
|  קנדה | קנדה הוט 100 | 34 |  |
|  שוודיה | סוורייטופליסטן | 11 |  |
|  שווייץ | המצעד השווייצרי | 1 |  |
הערות שוליים

↑  Amber McKynzieAmber McKynzie, R. Kelly Reveals Creative Process for 'I Believe I Can Fly' & Most Emotional Song Ever Written [Exclusive Interview], The Boombox, ‏2013-12-02 (באנגלית)
↑  The Telegraph-Herald, The Telegraph-Herald. (באנגלית)
↑
1 2  https://www.complex.com/music/a/christine-werthman/best-90s-r-b-songs
↑  David Browne Updated November 15, 1996 at 05:00 AM EST, Music Review: 'Space Jam', EW.com (באנגלית)
↑  R. KELLY – "I Believe I Can Fly" – Popular, ‏2023-08-28
↑
↑
↑  Mikaila - Dreams (באנגלית), 1997, נבדק ב-2023-09-10
↑  Marion Meadows - Dressed to Chill Album Reviews, Songs & More | AllMusic (באנגלית), נבדק ב-2023-09-10
↑  Jazz Albums: Dressed to ChillMarion Meadows - By Brian Soergel — Jazz Articles, web.archive.org, ‏2014-08-08
| --- | --- |
בקרת זהויות :  MusicBrainz release group: e04d8238-53bb-47a2-b2e2-0a863ef8adbb  MusicBrainz work: 444ab0b9-142d-39ba-a25a-cda8475a37bc
לאסלו אוצ'קאי

| --- | --- |
אין תמונה חופשית
 לידה:  25 במאי 1893 ברטיסלאבה, האימפריה האוסטרו-הונגרית 
 פטירה:  27 במרץ 1966 (בגיל 72) מחוז אלסטר, ארצות הברית 
 מדינה:  הונגריה 
 מקצוע:  איש צבא 
 מידע חסיד אומות העולם
 פרסים והוקרה:  חסיד אומות העולם (25 במרץ 2002) 
 קישורים חיצוניים
 יד ושם:  לאסלו אוצ'קאי
 
לוח הזיכרון של אוצ'קאי בבודפשט
לאסלו אוצ'קאי (בהונגרית: Ocskay László; ברטיסלאבה, 25 במאי 1893 – קינגסטון, מדינת ניו יורק, ארצות הברית, 27 במרץ 1966) היה איש צבא הונגרי, קפטן בצבא ההונגרי המלכותי שבשנים 1944–1945 הציל כ-2,500 יהודים-הונגרים בבודפשט. הוא אחד ההונגרים שהצילו הכי הרבה יהודים שנרדפו במהלך השואה. אוצ'קאי זכה בשל כך בתואר חסיד אומות העולם לאחר מותו.
ביוגרפיה

אוצ'קאי נולד בשנת 1893 למשפחת אצולה אוצ'קאי. אבותיו כללו את בריגדיר הקורוצים לאסלו אוצ'קאי (הקורוצים היו במאה ה-17 ובמאה ה-18 חיילים ואוהדים שלקחו חלק בהתקוממויות נגד המלכים מבית הבסבורג בשטחה הכבוש של ממלכת הונגריה). הוא היה דמות מפורסמת במלחמת העצמאות של רקוצי. אביו של לאסלו אוצ'קאי היה אישטוואן אוצ'קאי (1844–1908) מאוצ'קו ומדובובאן העליונה, חבר הפרלמנט של מחוז ברג. אמו הייתה אאוגניה בוגן (1852–1939). סבו וסבתו מצד אביו היו רודולף אוצ'קאי (1815–1904) מאוצ'קו ומדובובאן העליונה, המושל הראשי של מחוז ניטרה ומריה סקולטטי מסופור.
לאסלו אוצ'קאי היה קצין ארטילריה במלחמת העולם הראשונה ונפצע. בשנת 1919 הצטרף בהתנדבות לצבא הלאומי בראשותו של מיקלוש הורטי ולאחר מכן הפך לעובד בחברה אמריקאית שהובילה נפט לגרמניה.
בזמן המלחמה

במלחמת העולם השנייה התנדב לשירות בשנת 1943, ככל הנראה במטרה לעזור ליהודים נרדפים. הוא הפך למפקד פלוגה של יהודים בשרות העבודה (עבודות כפייה של גברים יהודים עבור הצבא ההונגרי) - מפקד של פלוגת איסוף בגדים מספר 101/359 - שאספה וייצרה רשמית בגדים עבור הצבא הגרמני. בתחילה עבדו תחת פיקודו כמאתיים איש ברחוב שיפ בבודפשט, אך עקב הגידול במספרם הם עברו לגימנסיה היהודית של בודפשט ברובע 14, זוגלו. שם מנתה "הפלוגה" בסופו של דבר כ-2,500 יהודים. אוצ'קאי השיג וסיפק לאנשים שהסתיר אוכל ותרופות וניסה להשיג עבורם ניירות רשמיים.
נראה שאוצ'קאי ניהל יחסים טובים עם הגרמנים הכובשים. בשל כך, באחת הפעמים הצליח לגרש את אנשי מפלגת צלב החץ שהתכוונו להוציא להורג את אלפי האנשים. הוא נעזר לשם כך ביחידות הוואפן אס אס בבודפשט, ואחר כך הצליח להכפיף את הבניין תחת הגנת הוואפן אס אס. כיצד הושגה תוצאה חסרת תקדים זו לא ידוע. ניתן להניח כי בנוסף ליחסיו הטובים ולדיפלומטיה המיומנת שלו, הגרמנים ניסו ליצור דימוי חיובי של עצמם עקב הקריסה שלהם הקרובה והצפויה.
אחרי המלחמה

לאחר גירוש הגרמנים הכוחות הסובייטים כמעט גירשו לברית המועצות את הגברים היהודים בפלוגת שרות העבודה, אך הם הצליחו להימלט. אוצ'קאי לא התיידד עם שליטים החדשים, הקומוניסטים ואלה למעשה החלו לרדוף אחריו בגלל מוצא האצולה שלו, עברו הצבאי ההוריסטי וקשריו עם גרמניה ואמריקה. בשנת 1948 הוא ברח לארצות הברית. הוא חי עד מותו בשנת 1966 בתנאים צנועים ועבד כשומר לילה בקינגסטון, במדינת ניו יורק.
הנצחה

סיפור מעשיו בהונגריה נשכח במשך עשרות שנים. לאחר נפילת השלטון הקומוניסטי בהונגריה בשנות התשעים, אלה שהציל אותם יזמו את הנצחתו.
זכרו נשמר בפארק העירוני של בודפשט על ידי עמוד זיכרון.
הוא קיבל את תואר חסיד אומות העולם על מעשיו.
באוקטובר 2019, בית הספר התיכון להתמחות מיקלוש רדנוטי של אוניברסיטת אטווש לורנאד (לשעבר הגימנסיה היהודית של בודפשט) הנציח את פעילותו במהלך מלחמת העולם השנייה.
שזכה לכינוי "שינדלר ההונגרי"
הסרט "אוצ'קאי לאסלו – הגיבור הנשכח", שיצר ד"ר קולריק טמאש, חוקר ובמאי הסרט
לקריאה נוספת

הצוות המיוחד של קפטן אוצ'קאי - nol.hu, 24 בינואר 2008
כיצד הצליח לאסלו אוצ'קאי להציל את היהודים? - hvg.hu, 9 באוקטובר 2008
לאסלו אוצ'קאי מציל יהודים. תוכנית טלוויזיה מיום 09.11.2008, youtube.com.
סיטה סאבולץ': סיפורו של לאסלו אוצ'קאי באספקלריה של הצלת בני אדם במלחמה. 2008 ISBN 9789630649032
הערות שוליים

↑  The Righteous Among The Nations – Ocskay László (1893 - 1966) yadvashem.org
↑  "familysearch.org Ocskay László keresztelőjének az adatlapja".
↑  "familysearch.org Ocskay István gyászjelentése".
↑  "familysearch.org Ocskay Istvánné Bogen Eugenia gyászjelentése".
↑  "familysearch.org Ocskay Rudolf gyászjelentése".
↑  "Ocskay László, Világ Igaza: Sétaszínház a Radnótiban".
1 2  אטילה שומפלבי, "שינדלר ההונגרי": סיפורו של חסיד אומות העולם הנשכח, באתר ynet, 28 באפריל 2022
| --- | --- |
בקרת זהויות :  GND: 119540517  ISNI: 0000 0000 4448 5485  LCCN: n96092015  SUDOC: 129698172  VIAF: 62360667   WorldCat (עם VIAF): 62360667
פליקס החתול (סדרת טלוויזיה, 1958)

| --- | --- |

 סוגה:  הנפשה, ילדים, הרפתקאות, קומדיה
 יוצרים:  ג'ו אוריאולו 
 מדבבים בעברית:  עופר גולן שרון כהן צביקה קורמן מיכה אוזין סליאן שמחה ברבירו אבי פניני יוני חן
 ארץ מקור:  ארצות הברית ארצות הברית
 שפות:  אנגלית 
 מספר עונות:  2
 מספר פרקים:  126
 הפקה
 הפצה:  Trans-Lux 
 אורך פרק:  כ-30 דקות
 שידור
 רשת שידור:  סינדיקציה
 רשת שידור בישראל:  ערוץ הילדים ערוץ ג'וניור
 תקופת שידור מקורית:  2 באוקטובר 1958 – 13 במאי 1960
 קישורים חיצוניים
 דף התוכנית ב-IMDb
 
פליקס החתול (באנגלית: Felix the Cat) היא סדרת טלוויזיה מונפשת אמריקאית, מסוגת הרפתקאות וקומדיה, בכיכובו של דמות בעלת אותו שם, אשר שודרה במקור בסינדיקציה בין השנים 1958 עד 1960.
בישראל הסדרה שודרה בדיבוב עברי בתחילת שנות ה-90 בערוץ הילדים ומאוחר יותר בערוץ ג'וניור.
רקע

ב-1953 רכשו אופישל פילמס את סרטוני סאליבן ומסמר, הוסיפו להם פסקול והפיצו אותם לשוק הביתי ולטלוויזיה. מסמר עצמו המשיך לצייר את רצועות הקומיקס של פליקס בימי ראשון עד שהופסקו ב-1943, ומאז במשך אחת עשרה השנים הבאות, הוא כתב וצייר ספרי קומיקס חודשיים של פליקס עבור דל קומיקס. ב-1954 מסמר פרש מרצועות הקומיקס היומיות ועוזרו ג'ו אוריאולו החליפו. אוריאולו ובעליו החדש של פליקס, אחיינו של פאט סאליבן, החליטו ליצור סדרה חדשה של סרטוני פליקס לטלוויזיה. החל משנת 1958 כיכב פליקס ב-260 סרטונים שאוריאולו הפיק לטלוויזיה, ושהופצו על ידי טראנס-לוקס. בדומה לאולפני ואן ביורן לפניו, אוריאולו יצר פליקס מבוית וחדגוני יותר, מותאם יותר לילדים, והוסיף אלמנטים כמו תיק התעלולים הקסום של פליקס שמשתנה בצורתו ובתכונותיו לפי רצונו של פליקס.
הסדרה לא כללה חלק נכבד מדמויות המשנה הקודמות של פליקס, ובמקומן הופיעו דמויות חדשות, בהן פרופסור מוסטשיוד הזדוני, פוינדקסטר האחיין הלמדן הגאון (עם אי. קיו 222, ידוע כ"מבריקוני" בגרסה העברית), רוק בוטום בעל פני הבולדוג, עוזרו השלומיאל של הפרופסור, מאסטר צילינדר, רובוט גלילי מרושע ו"מלך הירח", ו-וה-וום, אסקימוסי קטן, צנוע וידידותי, שקולו היחיד הוא זעקה של שמו בעוצמה מרעידת אדמה. דמויות אלו דובבו על ידי ג'ק מרסר.
העלילות שכתב אוריאולו נסובו סביב ניסיונותיהם הכושלים של היריבים לגנוב את תיק הקסמים של פליקס, אם כי שלא כמקובל האויבים הוצגו לעיתים גם כחבריו של פליקס. הסרטונים זכו לאהדת הקהל, אולם המבקרים ראו בהם העתק חיוור של היצירות המוקדמות של סאליבן ומסמר, בייחוד כיוון שאוריאולו היפנה אותם לילדים. האנימציה המוגבלת (עקב אילוצים תקציביים) והעלילות הפשטניות לא פגעו בפופולריות של הסדרה.
דמויות הסדרה

פליקס החתול (Felix the Cat) - הכוכב הראשי בסדרה, יש לו תיק קסמים אשר עוזר לו בכל מצב. בסוף כל פרק הוא אומר את משפטו הידוע "!Righty-o" וצוחק צחוק רחב.
הפרופסור (The Professor) - אויבו של פליקס אשר מנסה לקחת ממנו את תיק הקסמים. הוא מתואר כמדען מטורף וכל הזמן משתמש בתחפושות.
מבריקוני (Poindexter) - אחיינו של הפרופסור וחברו הטוב של פליקס החתול אותו הוא מכנה "מר פליקס".
רוק בוטום (Rock Bottom) - בולדוג, עוזרו הטיפש של הפרופסור אשר לבוש כבן אנוש.
מאסטר צילינדר (Master Cylinder) - רובוט גלילי מרושע מהמאדים אשר מנסה לחטוף את מבריקוני כדי שיוכל להשתמש בכוחו לבנות מכונות ונשקים. באחד הפרקים נחשף כי הוא היה פעם תלמידו של הפרופסור באקדמיה עד שפיצוץ השמיד את גופו הרגיל.
מרטין החייזר (Martin the Martian) - חייזר טוב לב אשר עוזר לפליקס וחבריו בעת צרה בחלל.
גנרל קלאנג (General Clang) - גנרל מרושע מהחלל אשר רוצה להשמיד את כדור הארץ באמצעות נוסחת טילים.
ווא-וום (Vavoom) - אסקימואי קטן, צנוע וחברותי אשר קולו היחיד הוא זעקה של שמו "ווא-וום" בעוצמה מרעידת אדמה.
דיבוב עברי

את הדיבוב העברי ביים והפיק יוני חן יחד עם שרון כהן.
עופר גולן - פליקס החתול
שרון כהן - מבריקוני
צביקה קורמן - פרופסור
מיכה אוזין סליאן - רוק בוטום
שמחה ברבירו - מאסטר צילינדר / דמויות שונות
אבי פניני - דמויות שונות
יוני חן - דמויות שונות
שיר הפתיחה

התוכנית זכורה גם בשל שיר הנושא שלה, שנכתב על ידי וינסטון שארפלס (1958):
"פליקס החתול
 
החתול המופלא, המופלא!

בעת צרה

בתיק התעלולים ימצא עזרה!".
ראו גם

פליקס החתול
פליקס החתול: הסרט
מחסום (צה"ל)

בידוק ביטחוני של הולכי רגל במחסום חווארה, יולי 2005
מחסום הספיד גייט החדש קלנדיה, הסמוך לרמאללה
מחסום חיזמא
מַחְסוֹם צה"לי (או חֲסִימָה, ראו בהמשך) הוא שיטת פעולה הכוללת מכשול או תחנת בידוק ביטחוני המוקם על ידי צה"ל, לשם בקרה ובידוק לעוברים בדרך מסוימת ברגל או ברכב. למחסומים מטרות שונות - אלו הממוקמים על או סמוך לקו הירוק מיועדים לשלוט בתנועה פלסטינית אל ישראל וממנה: עובדים יומיים, מבקרים, משלוחי סחורות וסיכול מעבר חשודים בפעילות טרור. מחסומים הקיימים בתוך שטחי יהודה ושומרון, נועדו בעיקר לאפשר שליטה ביטחונית בשטח, מניעת כניסת ישראלים לשטחי A והגנה על כבישים והתנחלויות.
בתקופת האינתיפאדה השנייה היו המחסומים חלק מהמערך למניעת פיגועי טרור, לצד אמצעים אחרים כגון גדר ההפרדה. פלסטינים רבים טוענים שהמחסומים ביהודה ושומרון מפרים את חופש התנועה שלהם וכן זכויות אדם נוספות.
נכון לפברואר 2025 יש ברחבי הגדה המערבית כ-900 מחסומי צה"ל. כ-173 מתוכם הוקמו לאחר טבח שבעה באוקטובר.